**DĖL ROKIŠKIO RAJONO SAVIVALDYBĖS TARYBOS 2018 M. BALANDŽIO 27 D. SPRENDIMO NR. TS-126 „DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2018 METAMS SĄRAŠO PATVIRTINIMO“ PAPILDYMO**

2018 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Papildyti Rokiškio rajono savivaldybės tarybos 2018 m. balandžio 27 d. sprendimo Nr. TS-126 „Dėl Statybos ir infrastruktūros plėtros skyriaus statybos objektų 2018 metams sąrašo patvirtinimo“ 2018 metų savivaldybės kapitalo investicijų ir ilgalaikio turto remonto objektų sąrašą 47 punktu „Rokiškio Juozo Tūbelio progimnazija“, 48 punktu „Viešoji įstaiga Rokiškio jaunimo centras“, 49 punktu „Rokiškio rajono savivaldybės kūno kultūros ir sporto centras“, 50 punktu „Rokiškio socialinės paramos centras“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vida Paukštienė

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2018 M. BALANDŽIO 27 D. SPRENDIMO NR. TS-126 „DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2018 METAMS SĄRAŠO PATVIRTINIMO“ PAPILDYMO“ AIŠKINAMASIS RAŠTAS**

 **Parengto sprendimo projekto tikslai ir uždaviniai.** Šiuo sprendimo projektu papildomas Statybos ir infrastruktūros plėtros skyriaus 2018 metų savivaldybės kapitalo investicijų ir ilgalaikio turto remonto objektų sąrašas ir prašoma tarybos sprendimu jam pritarti.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. Rokiškio rajono savivaldybės tarybos 2018 m. kovo 5 d. sprendimas Nr. TS-35 „Dėl Rokiškio rajono savivaldybės biudžeto 2018 metams patvirtinimo“. Rokiškio rajono savivaldybės tarybos 2018 m. balandžio 27 d. sprendimas Nr. TS-126 „Dėl Statybos ir infrastruktūros plėtros skyriaus statybos objektų 2018 metams sąrašo patvirtinimo“.

 **Sprendimo projekto esmė.** Papildžius Statybos ir infrastruktūros plėtros skyriaus 2018 metų savivaldybės kapitalo investicijų ir ilgalaikio turto remonto objektų sąrašą, į jį įtraukiant 47 punktu Rokiškio Juozo Tūbelio progimnaziją, 48 punktu viešąją įstaigą Rokiškio jaunimo centrą, 49 punktu Rokiškio rajono savivaldybės kūno kultūros ir sporto centrą, 50 punktu Rokiškio socialinės paramos centrą, bus galima skirti lėšas remonto išlaidoms apmokėti.

 **Galimos pasekmės, priėmus siūlomą tarybos sprendimo projektą:**

 **teigiamos –** atlikus remonto darbus į objektų sąrašą, papildomai įtrauktuose objektuose pagerės įstaigų, vykdančių mokyklinio ugdymo programą, higienos normos bei bendrieji sveikatos saugos reikalavimai;

 **neigiamos –** neigiamų pasekmių nebus.

 **Kokia sprendimo nauda Rokiškio rajono gyventojams.** Rokiškio rajono vaikai lankys ugdymo įstaigas, užtikrinančias reikiamas higienos normas bei bendruosius sveikatos saugos reikalavimus.

 **Finansavimo šaltiniai ir lėšų poreikis:** Lėšos reikalingos papildomai įtrauktų objektų remontuinumatoma finansuoti iš Rokiškio rajono savivaldybės 2018 metams patvirtinto biudžeto Statybos ir infrastruktūros plėtros skyriui skirtų asignavimų kapitalo investicijoms ir ilgalaikio turto remontui. Nuolat veikianti komisija Statybos ir infrastruktūros plėtros skyriaus savivaldybės kapitalo investicijų ir ilgalaikio turto remonto objektų sąrašui sudaryti nusprendė skirti Rokiškio Juozo Tūbelio progimnazijos stadiono tvorai įrengti iki 5738 Eur, viešajai įtaigai Rokiškio jaunimo centrui perduotų patalpų Žiobiškio kaime šildymui naujam katilui įrengti 4514 Eur, Rokiškio rajono savivaldybės kūno kultūros ir sporto centro šaudyklos drenažo atstatymo darbams 2611 Eur, Rokiškio socialinės paramos centrui perduotų patalpų adresu Respublikos g. 113A, Rokiškio m., patalpų daliniam remontui 3000 Eur. Tiksli suma paaiškės atlikus viešuosius pirkimus.

 **Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 st. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vedėja Vida Paukštienė